Skandica ry 1. pöytäkirja

Hallituksen kokous 1/2016

Ke 20.01.2016 klo 18

@ Feeniks-kirjasto

**Paikalla:** Mikaela Pesonen (pj), Katri Palonen (sihteeri), Mino Mali, Ossi Mattsson, Eeva Markkanen, Wera Kunnas, Mia Peltoniemi, Veijo Vaakanainen, Jutta Mannonen

1. **Kokouksen avaaminen**

Puheenjohtaja avaa kokouksen ajassa 18.06.

1. **Laillisuus ja päätösvaltaisuus**

Olemme laillisia ja päätösvaltaisia.

1. **Sihteerin valinta**

Sihteeriksi valitaan Katri Palonen.

1. **Esityslistan hyväksyntä**
* Siirretään kohta Ilmoitusasiat kohdaksi 5.
* Lisätään kohta 17. Meta.
* Hyväksytään esityslista näillä muutoksilla.
1. **Ilmoitusasiat**
* Abipäivä oli 14.1. Mia, Mikaela, Mino ja Wera olivat paikalla. Oppiaineen ständillä ei käynyt kovin paljon ihmisiä. Sijainti toisessa kerroksessa saattoi vaikuttaa tähän. Kiinnostuneet kuitenkin kiittelivät, ja kertoivat esim. vanhojen pääsykokeiden näkemisen olleen hyvä. Sinikka toivoi, että käymme vanhoilla lukioillamme kertomassa opiskelusta. Monet hallituksesta ovat olleet yhteydessä vanhoihin kouluihinsa.
* Lenkkikerho 12.01. ja 19.01.: Lenkkikerhoa ei ole pidetty.
1. **Posti**
* Vip Event Oy:ltä lasku Showroomin sitsien tarjoilusta 940,91€.
* Juvenes Printin lasku Vindögan painatuksesta 114,10€.
* ÅST:in kevään 2016 ohjelma.
* Aurinkobaletin kevään 2016 ohjelma.
1. **Kaisa Sillanpää-Hirvosen eroaminen**

Kaisa Sillanpää-Hirvonen on pyytänyt eroa hallituksesta. Hyväksymme eron.

1. **Hallituksen jäsenten tehtävien määrittely**

Mikaela Pesonen valittiin puheenjohtajaksi vuoden 2015 syyskokouksessa. Muut hallitustehtävät jaettiin seuraavasti:

Mikaela Pesonen: yritysvastaava

Jutta Mannonen: varapuheenjohtaja, ekskursiovastaava, kansainvälisyysvastaava

Katri Palonen: sihteeri

Ossi Mattsson: taloudenhoitaja, tutorvastaava

Wera Kunnas: tiedottaja, Humanitas-vastaava

Veijo Vaakanainen: koulutuspoliittinen vastaava

Eeva Markkanen: sosiaalipoliittinen vastaava, keksivastaava, ympäristövastaava, yhteistilavastaava

Mia Peltoniemi: tapahtumavastaava (kulttuuri & kulinarismi, juhlat)

Mino Mali: tapahtumavastaava (urheilu, juhlat)

1. **Edelliset pöytäkirjat**
* Ei edellisiä pöytäkirjoja.
* Edellisten pöytäkirjojen tulostaminen: Ossi tulostaa pöytäkirjat omasta tulostuskiintiöstään, koska ei käytä sitä itse.
1. **Tietojen muuttaminen PRH:een**

Tietojen muuttaminen maksaa n. 20€. Mikaelan, Ossin, Jutan ja Katrin tiedot tulee päivittää. Tilataan PRH:sta myös Skandican säännöt. Tämä maksaa 13€. Mikaela hoitaa asian.

1. **Vindögan päätoimittajan nimitys**

Nimitämme päätoimittajaksi Niklas Nurmisen. Niklakselle tulee sanoa, että infoaa ajoissa muita opiskelijoita lehtityöryhmän ensimmäisestä kokouksesta. Haluamme varmistaa, että kaikilla kiinnostuneilla on aikaa kirjoittaa Vindögaan.

1. **Tilinkäyttöoikeuksien muuttaminen**

Päätimme antaa laajat tilinkäyttöoikeudet Mikaela Pesoselle ja Ossi Mattssonille. Lisäksi päätimme antaa Visa Electron -kortin käyttöoikeudet Ossi Mattssonille. Oikeudet poistetaan kaikilta edellisten hallitusten jäseniltä.

1. **Taloustilanne**
* Talousarvio 2016: Talousarvio käytiin läpi.
* Piia haki TYY:n avustusta ennakkoon. Ennakko 200€ tulee helmikuussa.
* Vallanvaihtoillan budjetin hyväksyntä: Vaihtajaisten budjetiksi hyväksytään 20€.
1. **Tulevat tapahtumat**
* **Tapahtumakalenteri vuodelle 2016**
* Kävimme tapahtumakalenterin läpi. Tapahtumakalenteri löytyy Drivestä.
* Sovimme kevätkokouksen ajankohdaksi 23.2. Kokous pidetään Bremerissä. Mino varaa. Pyydetään Piia puheenjohtajaksi kokoukseen.
* Våffeldagen pidetään 22.3. Paikkana toimii yliopistopappien tila. Mia hoitaa paikan varauksen.
* Vuosijuhlat ja lipun vihkimisen voisi yhdistää yhdeksi tapahtumaksi.
* Ollaanko vappuna Juslenian edessä kuten yleensä? Täytyy kysyä muilta kieliltä.
* Pääsykoekahvit voisi järjestää muiden kielten kanssa yhdessä.
* Rapujuhlat pidetään 30.9. TYY:n saunalla. Mia varaa saunan.
* **Alumni-ilta 25.1.**
* Veijo vetää tilaisuuden. Kaikki hallituksesta menossa.
* Mikaela hakee videotykin ja avaimen TYY:n kansliasta. Niiden palautuksen aikataulu täytyy selvittää.
* Ossi ja Eeva menevät kauppaan, budjetti 20e.
* Wera tuo läppärin.
* Piia varannut tilan 17.30 eteenpäin, joten silloin hyvä saapua paikalle järjestelemään.
* Jokaiselle puhujalle varattu aikaa 20min + 10 min kysymyksille. Illan aluksi järjestetään pedagogisten opintojen infotilaisuus, jossa Satu Kytölä kertoo opintojen sisällöistä sekä omista kokemuksistaan Norssissa ja Edulla.
* Alumni-illan puhujat ovat:
- Meri Kalin (ruotsin ja saksan opettaja)
- Marika Salko-Aho (HR Manager, Innotrac Diagnostics = Henkilöstöpäällikkö kemian alan yrityksessä)
- Johanna Molin (Service Manager, Nordic Coast Line)
* **Laskiainen Germanican kanssa**
* Laskiainen järjestetään 9.2. Nummenmäen Sos. dem. yhdistyksen talolla klo 18 eteenpäin. Tilan vuokra on 100€. Hallitus paikalle klo 17!
* Meillä on tänä vuonna pullavuoro. Skandica voisi ostaa lisäksi karkkia, sipsiä tms. Leivotaan pullia Eevalla ja Ossilla, Eeva käy kaupassa.
* Ohjelmaksi suunniteltu tietovisaa, voittajille pieni palkinto?
* Kutsukaa kaikki kaverit tapahtumaan!!
* Kaksi henkilöä tarvitaan siivoukseen tapahtuman jälkeen.
* **Nordistiristeily**
* Ohjelmaa pitää alkaa suunnitella. Tehdään tätä varten risteilytyöryhmä, johon osallistuvat kaikki risteilylle lähtevät hallituslaiset.
* Laiva lähtee 20.15, nähdään Siljan aulassa klo. 19. Meille on varattu kabinetti risteilyn ensimmäiseksi tunniksi. Kabinetissa tutustumisleikkejä? Työryhmä suunnittelee.
* **Kevään myyjäiset**

Pidämme myyjäiset Signumin aulassa 16.2. ja 12.4. Eeva varaa päivät.

Leivontavuorot:

16.2.: Katri, Veijo, Eeva, Mikaela, Jutta

12.4.: Mino, Ossi, Mia, Wera

* **Baaribileet Kanta ry:n kanssa**

Mikaela laittanut viestiä, odotellaan vastausta.

1. **Kyselytunti oppiaineen kursseista**

Oppiaine kerännyt kursseista palautteen, josta heidän tulee kertoa. Veijo puhunut Sinikan kanssa, että tilaisuuden voisi pitää maaliskuussa. Tilaisuudessa voisi puhua myös uudesta opetussuunnitelmasta. Tarjotaan opiskelijoille mahdollisuus esittää kysymyksiä opettajille nimettömänä.

1. **Muut asiat**
* **Skandican lenkkikerho**

Lenkkikerho talviunille. Edulta voisi varata liikuntasalin palloilua varten? Mino kysyy Facebookissa onko tähän kiinnostusta ja selvittää miten sali varataan.

* **Hallituksen esittäytyminen Facebookissa**

Uusi hallitus esittäytyy Facebookissa. Joka viikko kaksi uutta hallituslaista kertoo itsestään ja tehtävästään hallituksessa. Esittelyt pidetään seuraavasti:

25.1. Mikaela ja Jutta

1.2. Veijo ja Eeva

8.2. Mia ja Mino

22.2. Wera

29.2. Katri ja Ossi

* **Vetoomus Minna Maijalan työsuhteen puolesta**

Vieraiden kielten didaktiikan yliopisto-opettajan Minna Maijalan työsuhdetta ei jatketa. Tämä vaarantaa pedagogisten opintojen tasoa. Veijo ottaa yhteyttä kaikkiin kieliaineisiin ja TurAukseen, jotta voimme tehdä yhden yhteisen vetoomuksen.

1. **Meta**
* Tästä lähin laitamme kaikki pöytäkirjat ja esityslistat Driveen, jotta ne löytyvät yhdestä paikasta.
* Pöytäkirjat voisi lähettää jatkossa Skandikoosteen mukana jäsenistölle. Kaikki pöytäkirjat löytyvät edelleen Skandican nettisivuilta, mutta niiden kävijämäärä on alhainen.
1. **Seuraava kokous**

Seuraava kokous pidetään 27.1. klo. 18 Proffan kellarissa.

1. **Kokouksen päättäminen**

Puheenjohtaja päättää kokouksen ajassa 19.52.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Sihteeri